Sabinet | Peter Blum en die Commonwealth Mycological Institute : van digter tot abstraheerder
oa Litnet Akademies : &apos;n Joernaal vir die Geesteswetenskappe, Natuurwetenskappe, Regte en Godsdienswetenskappe - Peter Blum en die Commonwealth Mycological Institute : van digter tot abstraheerder
Article Title Peter Blum en die Commonwealth Mycological Institute : van digter tot abstraheerder © Publisher: Litnet Journal Litnet Akademies : &apos;n Joernaal vir die Geesteswetenskappe, Natuurwetenskappe, Regte en Godsdienswetenskappe Author Johan C. Coetzee
Abstract Metrics Related Content Abstract Dit is bekend dat die bekroonde Afrikaanse digter Peter Blum na sy skielike vertrek uit Suid-Afrika in 1960 vir &apos;n tyd lank aan die Commonwealth Mycological Institute (CMI) in Londen verbonde was. Blum was egter ongeneë om die aard van sy werk aan hierdie swamnavorsingsinstituut aan korrespondente in Suid-Afrika bekend te maak, en wat sy rol as letterkundige daar behels het, het onbekend gebly. Selfs J.C. Kannemeyer kon in sy gesaghebbende biografiese werk Wat het geword van Peter Blum? en in die latere Briewe van Peter Blum nie meer lig op hierdie aspek van Blum se lewe werp nie. Dit het nou aan die lig gekom dat Blum as abstraheerder vir die CMI se abstrakjoernale, Review of Applied Mycology en Review of Medical and Veterinary Mycology, werksaam was. Daar word na &apos;n moontlike voorbeeld van Blum se werk as abstraheerder verwys en ook kortliks oor die rede vir sy diensbeëindiging bespiegel.